als_Latn dik_Latn sag_Latn
“Timoni i qeverisë”, Rama: Kam pasur gjyshin shofer, nuk duam të mbajmë në prehër të tjerë
PERMET-Gjatë një takimi me një grupim të rinjsh vullnetarë në Përmet, kryeministri Edi Rama ka folur sërish për ‘timonin e qeverisë’ duke iu përgjigjur në këtë mënyrë indirekt edhe zv. kryetares së LSI një ditë më parë, Monika Kryemadhi, e cila u shpreh me ironi se Rama nuk ka leje qarkullimi. Rama tha se nuk e ka pasion profesionin e shoferit, pasi sipas tij e ka konsumuar gjyshi i tij që ka qenë shofer. Ai u shpreh se duke mbajtur në prehër të tjerë nuk arrin në destinacion.
“Këta që dinë t’i japin makinës janë mërzitur. Unë nuk e kam pasionin e shoferit. Gjyshin e kam pasur shofer dhe mbase ai e ka konsumuar pasionin e shoferit. Ajo që them për timonin është e kuptueshme për të gjithë. Ne nuk duam të mbajmë në prehër të tjerë. Se duke pasur në prehër të tjerë është e vështirë të arrish në destinacion. Duke pasur vetëm timonin mund të bëjmë shumëfishin e atyre që kemi bërë”- tha Rama.
Ndër të tjera Rama bëri dhe një krahasim mes tifozllikut në futboll dhe ballafaqimit politik.
“Ndryshimi është se ne jemi mësuar të shkojmë në votime sikur shkojmë në një ndeshje futbolli ku gjithsecili mbështet skuadrën e vet. Por ne harrojmë se ndryshimi mes një ndeshje futbolli dhe ballafaqimi politik është se sporti mbaron dhe të nesërmen fillon jeta, ndërsa ballafaqimi politik mbaron dhe të nesërmen vendoset si do jetë fshati, qyteti, familja. Përmeti nuk ndryshoi në 8 vite të qeverisjes së PD-së. Njeriu nuk voton për tifozllëk, por për të punësuar ata që do zgjidhin problemet”- tha Rama.
(d.d/BalkanWeb)
als_Latn als_Latn als_Latn als_Latn als_Latn kab_Latn